Þetta sagði Sæunn Kjartansdóttir í viðtali á Rás 1 er hún minnist móður sinnar Ástu Bjarnadóttur sem tók þá örlagaríku ákvörðun að hætta að borða til þess að flýta fyrir dauða sínum . Hélt það tæki bara nokkra daga að deyja Sæunn sendi nýverið frá sér bókina Óstýriláta mamma mín og ég þar sem hún skrifaði sögu móður sinnar Ástu . Hún segir móður sína hafa lifað skrautlegu lífi en í bókinni fjallar Sæunn meðal annars um alkóhólisma móður sinnar og þá ákvörðun að flýta fyrir dauða sínum . Þegar Ásta tók ákvörðun um að hætta að borða bjó hún enn heima hjá sér og var hún bæði sjálfstæð og sjálfbjarga . „ Aðdragandinn var að hún hafði orðið lasin og misst lystina . Hún hafði verið slöpp og lystarlaus og borðaði lítið en þarna kviknar þessi hugmynd sem henni fannst rakin . Og hún hélt þetta tæki bara nokkra daga , “ sagði Ásta og minnist þess þegar móðir hennar hringdi glöð í dætur sínar til þess að tilkynna þeim þessa ákvörðun . Sæunn sagði að þrátt fyrir að umfjöllunarefni bókarinnar sé á köflum erfitt hafi það ekki komið annað til greina en að hafa húmorinn að vopni . „ Það er ekki hægt að skrifa um mömmu öðruvísi . Hún var skemmtileg en líka erfið mamma . Litrík og töluvert sjálfhverf en ástrík og hlý við okkur systurnar . “ Ástandið var skemmtilegt Ásta , móðir Sæunnar var frá Húsavík og eignaðist hún barn í lausaleik átján ára gömul sem þótti mikil skömm á þeim tíma . Hún tók þátt í ástandinu og var mikið hneykslast á því en sjálf sagði hún að ástandið hafi verið eitt skemmtilegasta tímabil ævi hennar . Í viðtali við fréttamanninn Helga H. Jónsson sagði Ásta meðal annars : „ Helgi minn . Ef það kæmu hingað fimmtíu þúsund hjúkrunarkonur eða fiskvinnslukonur , heldurðu að þið mynduð ekki setja brilljantín í hárið pússa dansskóna og gera ykkur svolítið til ? “ Í bókinni greinir Sæunn frá því að móðir hennar hafi eignast elskhuga frá Bandaríkjunum sem hét Bill . Sá var þrjátíu árum eldri en hún sjálf og giftur . Hann vildi skilja við konu sína til þess að giftast Ástu en sjálf vildi hún ekki heyra á það minnst og að lokum hvatti Bill hana til þess að vera með öðrum manni . Hún segir móður sína hafa gifst föður sínum og saman hafi þau eignast Sæunni og systur hennar þrjár . „ Ég held að það hafi verið besti tíminn í hennar lífi , hún var heima og hann sá um heimilið og verslaði í matinn . Á þeim tíma var hún pen og hugguleg og kunni sig . “ Drekkti sorgum sínum með áfengi Hún segir þó allt hafa breyst þegar faðir sinn hafi látist aðeins 52 ára gamall . Þá hafi farið að halla undan fæti hjá móður hennar enda hafi hún aðeins verið 41 árs gömul og áfallið mikið . „ Mamma var rosalega dugleg , hún bretti upp ermar og fór að vinna úti en hún hafði engan stuðning í sorginni og enga burði til að takast á við hana . Hún missti besta vin sinn , fjárhagslegan stöðugleika og sjálfsmyndina . Ósómastimpillinn sem hafði farið af henni með því að giftast pabba kom upp aftur . Hún fór að drekka og gerði eitt og annað sem konur áttu ekki að gera á þessum tíma , “ útskýrði Sæunn í viðtalinu . Ásta fór í meðferð og hætti að drekka , þar lærði hún að alkóhólismi væri ekki aumingjaskapur heldur sjúkdómur . Sæunn segist hafa verið hamingjusöm vegna tíðindanna en þegar hún fór að læra sálgreiningu hafi hún skipt um skoðun á sjúkdómsgreiningu móður sinnar . „ Seinna í mínu námi fékk ég annan skilning á alkóhólisma og ég hallast ekki lengur að þessari sjúkdómsgreiningu . Þetta er auðvitað sjúklegt ástand en ekki sjúkdómur sem þú færð upp úr þurru heldur sprottið af reynslu . Við rifumst um þetta . Henni fannst ég alveg vonlaus á köflum , “ sagði Ásta en viðurkennir að samband mæðgnanna hafi styrkst eftir að móðir þeirra lagði flöskuna á hilluna . Líkt og fyrr sagði ákvað Ásta þegar hún var orðin 85 ára gömul að hún vildi ekki lifa lengur og tók hún upp á því að hætta að borða . „ Ég var auðvitað skelfingu lostin og hrædd en líka dálítið fegin . Það er líka eina ástæðan fyrir því að ég þurfti að skrifa mig út úr þessu því tilfinningarnar voru svo rosalega blendnar , “ sagði Ásta sem upplifði allan tilfinningaskalann þegar móðir hennar greindi henni frá ákvörðun sinni . Hún segist hafa skammast sín fyrir að vera fegin en viðurkennir að maður stjórni ekki tilfinningum sínum . „ Þær koma bara . Það sem maður gerir við þær er það sem skiptir máli . “ Sæunn útskýrir feginleika sinn á þeirri staðreynd að móðir hennar hafði verið erfið síðustu árin . „ Hún var búin að sveifla okkur svo upp og niður og við vorum orðnar svolítið þreyttar á þessu óveðri í tilfinningalífinu sem tengdist henni . Hún vildi stjórna því hvað okkur fannst og hvernig okkur leið og það er kannski það sem maður þolir einna verst af því sem stjórnað er með . Þannig að að hluta til hugsaði maður já þetta er bara gott , hún er orðin leið og hún fær hvíld og við fáum frið . “ Viðurkennir Sæunn einnig að systurnar hafi orðið reiðar vegna ákvörðunarinnar . „ Þetta var svo mikil stjórnsemi . Þetta er hennar dauði en hún dró okkur samt inn í þetta . Maður var lítið að hugsa um annað en þetta á hverjum degi í mjög langan tíma . “ Ekki um stundarbrjálæði að ræða Ákvað fjölskyldan því að ræða við heimspeking til þess að átta sig á því hvort þær væru að leyfa móður sinni að draga sig inn í meðvirkni og einnig hvort það væri glæpsamlegt að styðja hana í þessari ákvörðun . „ Þetta var algjörlega hennar vilji , það fór ekki á milli mála . Það var ekki annað í boði en að virða hennar vilja , “ sagði Ásta og var niðurstaðan sú að ekki væru um stundarbrjálæði að ræða heldur vel ígrundaða ákvörðun . Móðir Sæunnar neitaði að flytja inn til Sæunnar né hinna systranna enda vildi hún halda reisn sinni fram á síðasta dag . Hún segir fjölskylduna hafa reynt sitt besta að lifa eðlilegu lífi en að það hafi verið skrítin tilfinning . Tók hana 45 daga að deyja Hún segir aðstæðurnar ekki hafa verið hefðbundnar heldur hafi þær mæðgur átt ljúfar stundir saman þrátt fyrir að sorgin vofði yfir þeim . Ásta bað dætur sínar að hafa ekki áhyggjur af sér og greindi þeim frá því að sér liði vel . Eftir að hún hætti að borða tók það Ástu 45 daga að deyja . Hún var með fulla meðvitund en síðustu dagana var hún orðin máttfarin og kvalin og flutti til Sæunnar . „ Líffærin bara gefa sig og það þornar allt upp svo hún þurfti verkjalyf . Hún dreypti aðeins á vatni en það var það eina sem hún gerði , ef einhver heldur að þetta sé auðveld leið þá er það ekki og ég mæli ekki með þessu fyrir neinn sem vill deyja , “ sagði Sæunn í viðtalinu . Í kjölfar andlátsins kom ekkert annað til greina en að hafa eftirmálana eftir hennar höfði . Upphaflega vildi Ásta enga jarðarför heldur bara erfidrykkju en féllst hún þó að lokum á það að fjölskylda og vinir fengju að kveðja hana með sínum hætti . Þá segir Sæunn ekkert annað lag hafa komið til greina við útgöngumarsinn heldur en lagið My way með Frank Sinatra . „ Töflurnar hafa verið efnamældar og kom í ljós að magn joðs er 800 µg í hverri töflu . Ég hef tekið þá ákvörðun að hætta við að halda úti Aðgerðarhóp Háttvirtra Öryrkja og Aldraðra , sem ég hef gert samviskusamlega frá árinu 2008 . “